Vaksinasi marang influenza biyasané sumadiya kanggo wong-wong ing nagara ngrembaka.[14] Kéwan ingon unggas asring divaksinasi kanggo nyegah tumpes tapisé kabèh kéwan ingon.[15] Vaksin kanggo manungsa sing paling asring dipigunakaké ya iku vaksin influenza trivalen (trivalent influenza vaccine [TIV]) sing ngandhut antigen sing wis dimurnèkaké lan diinaktivasi marang telung galur virus. Biyasané, vaksin jinis iki ngandhut matérial saka rong galur virus influenza subtipe A lan siji galur influenza subtipe B.[16] TIV ora duwé risiko nularaké penyakit, lan duwé réaktivitas sing asor banget. Vaksin sing diformulasikaké kanggo setaun mungkin dadi ora èfèktif kanggo taun sabanjuré, amarga virus influenza ngalami évolusi kanthi cepet, lan galur anyar bakal cepet nggantèkaké galur sing sakdurungé. Obat-obatan antivirus bisa dipigunakaké kanggo ngobati influenza, neuraminidase inhibitor (kayata Tamiflu utawa Relenza).[17] .